"טוב שם טוב משמן טוב..."
כך אמר החכם באדם בספר קהלת ומנכ"ל חברת הקנביס "טוגדר",ניסים ברכה, מרגיש כי הבטן שלו מתפוצצת על עוול שעושים לו בכלי התקשורת ולדבריו,לא בצדק.
בראיון ל"ישראל בורסה", הוא החליט בפעם הראשונה לשפוך את הלב ולומר :`השם שיצרתי לי עם השנים שלי חשוב לי יותר מהכסף`.
סיפור "הסינדרלה" של טוגדר, עדיין בעיצומו וחובת ההוכחה עוד עליה, אבל זה התחיל דווקא בקול ענות גבורה,מניית החברה מוזגה לשלד בורסאי שהיה בשליטת אריק פילסטיין, וזינקה בתוך חצי שנה בלבד ב1900% עד לשיא. מהלך בלתי נתפס.
לאחר שהמיזוג הושלם, פילסטיין נתן את המושכות בידיים של מנכ"ל גלובוס פארמה, ניסים ברכה, שהיה עד אותו רגע נדלניסט וחקלאי שהחליט להסב את פועלו לתחום הקנאביס.
העסקה הושלמה בתאריך ה2.5.18, כאשר באותו יום המנייה טסה 21%.
אבל מאותו רגע- נגמרה החגיגה. למחרת המנייה התרסקה ב10%, ומאז אותו יום "חגיגי", המנייה צנחה ב61%, ובסך הכל מהשיא צניחה של 73%.
מה בעצם קרה שגרם למפולת הזו? כנראה שלל סיבות, אולי שווי המנייה היה מנופח, אירועים שלא קרו בזמן וציפייה מוגזמת.
אבל לאחרונה צצו ידיעות חדשות בקשר לטוגדר, לכאורה חמורות יותר.
כזכור,בהודעתה לבורסה בחודש אפריל, ציינה טוגדר כי חתמה על הסכם להקמת 30 דונם של חממות לגידול קנאביס רפואי באוגנדה,אבל בפועל, כמה מכלי התקשורת הכלכליים בראשות מגזין "קנאביס", פרסמו שלחברה אין כביכול את האישורים לגדל קנאביס באוגנדה והחווה שלהם עשויה להיסגר.
שוב ושוב, חברת טוגדר נאבקה נגד הידיעות התקשורתיות, אבל עדיין למשקיעים לא ברור- מה קורה באוגנדה?
ברכה, אז יש אישור לחווה שלכם באוגנדה או לא? בוא תגיד את הדברים מפיך אחת ולתמיד.
"יש אישור חד משמעית לגדל ולייצא. לנו ולשותפה שלנו שם".
כתבו שאין שם בכלל אישור לגדל קנאביס.
"אם זה היה נכון אז מדוע לא סוגרים לנו את החווה?נראה לך הגיוני, שתגיע למדינה מסויימת, תתחיל לגדל שם קנאביס ללא אישור, ולא יסגרו לך מיידית? ונראה לך הגיוני, שהרשות לניירות ערך בישראל לא היתה דורשת מאיתנו הבהרות?!".
ב21.4.19 פורסם באתר `קנאביס`, כי שרת הכלכלה לא מאפשרת את המשך פעילות החווה.משקרים?
קיבלתי ממנה שתי הקלטות שנמצאות בידיי,שבהן היא מודה שיש לנו רישיונות.
תבין,מדובר במדינה, שמפחדת מפרסומים בתקשורת, ומפחדת שתהיה זליגה של גורמים בעייתיים.
היא אמרה לי שבתאריך 15.5 ייצאו היא וראש הממשלה, בצורה פומבית ,ויודיעו שיש לנו את כל הרישיונות, ביחד עם עוד שתי חברות, ואז כולם יראו קבל עם ועדה".
אז מה הבעיה? שתצא עכשיו בראיון פומבי ותסיים עם זה.למה לחכות ל15 לחודש?
"כי זה לא הולך ככה, שכל בעיה שלי מול כלי תקשורת בישראל היא תגיב. היא לא עובדת אצלי,הם בכלל מתפלאים, שאני מתרגש ממה שכותבים,היא טוענת שזה הזוי שמשקיעים מגיבים לזה".
אז למה עושים לכם את זה לדעתך?
"יכול להיות שלמישהו מאחורי זה יש אינטרס ואנחנו נלך עד הסוף ונתבע משפטית.
אני יזם נדל"ן עם שם מעולה בארץ,נראה לך שהייתי עושה דבר כזה? בשביל מה לי? לפעמים אני רואה שעושים למישהו רצח אופי וזה מצער אותי כל כך ועכשיו אני רואה שעושים לי את זה.
אין לי בעיה שאם עשיתי עבירה שיוציאו לי כרטיס צהוב או אדום אפילו, אבל פה זה פשוט שקר גס ואני צריך להגיב לכל כתבה מטומטמת רק בגלל שהמשקיעים נפגעים מזה ואכפת לי מהם מאד".
אוקי, גם אם נשים את הסיפור הזה בצד, נראה שמרבית כלי התקשורת בכלל קצת סקפטיים לגבי כל העסק הזה שנקרא `טוגדר`.
"מהיום הראשון שהתחלתי לעבוד, כל דיווח שדיווחתי-הכל נעשה.
באנו שלושה אנשים שלא מהענף והקמנו חווה של עשרים אלף דונם.
תסע לאשקלון,תראה את החווה ולא תאמין, יש לנו שם את הטכנולוגיות הכי גבוהות בעולם, הציניקנים לא האמינו, קראו לנו רמאים,אבל הכל מתקדם ומתקדם מהר.
אנשים באמת חושבים שאני אדווח סתם לבורסה? שאעשה מעצמי צחוק? אנשים לא מאמינים לנו, אבל כל חודש עוד סימן שאלה לגבינו יורד,אנו החברה הכי שקופה בארץ שמעלה סרטונים ותמונות מהחווה באשקלון וגם מהחווה באוגנדה, אז מה נראה לך שאני מעלה בפייסבוק תמונות מחוות אחרות?!
אני יזם נדל"ן,עובד עם חברות גדולות כמו ביג ,סאמיט וריט 1,ואומרים לי, שמה שאני בונה ב`טוגדר` זה פיקציות,אתה יודע כמה זה כואב לי?לכם העיתונאים יש כוח עם המקלדת ואתם `מורידים` סתם, מילא תדווח דברים נכונים שליליים-אני אקבל את זה,אבל אל תפגע בי סתם.אני לא רגיל לדבר הזה של היחס התקשורתי".
ניסים ,ספר לי על הפעילות הנוכחית של החברה ולאן כל זה הולך בזמן הקרוב.
"החווה באשקלון 20 אלף מ"ר גמורה. אנו השבוע עשויים לקבל את אישור האבטחה ונביא את הזרעים שקנינו מהולנד.
בשטח כזה גדול נתחיל לשתול בגלים.
בהמשך נייצא שמן ותפרחות לבתי מרקחת עד שיהיה אישור ייצוא סופי.
החווה באוגנדה- בעוד כחודש נגיע לתפרחת ראשונה ונבצע קטיף. התוכנית לשנו הנה לשווק את התפרחת בעולם ואנו פועלים בעניין.
אנו גם כרגע בונים מפעל באוגנדה של 1600 מ"ר ואנו מכוונים שיהיה גמור ומוכן בעוד כארבעה חודשים.
אנו שותפים ב51% חברה גרמנית שיש לה רישיון לייבא.
יש לחברה חוזים עם בתי מרקחת בגרמניה,כאשר על פי החישוב שלנו ,נגיע בעסקה הזו איתם לכ60 מיליון ש"ח רווח נקי שנתי, שכן אנו צפויים למכור להם את הייבול.
יש לנו הסכם עם חברת פרימייר עם בלעדיות עולמית.
אנו נייצר להם מוצרים קוסמטיים משולבי CBD והם ישלבו את המוצרים ב1000 נקודות מכירה של מוצרי ים המלח שהם מוכרים.
יש לנו כרגע 3 מוצרים ואנו פועלים לפתח עוד".
יש לכם כבר מוצרים? איך זה אם אין לכם עוד ייבול?
"קנינו את חומר הCBD מחברה בארופה והבאנו למעבדות של פרימייר בהולנד ושם עשינו את הבדיקות ופיתחנו מוצרים ביחד".
נראה לי שהם יצאו קצת פראיירים לא? אתם רק קניתם את הCBD והם גם פיתחו אותו במעבדות וגם ימכרו והחלוקה 51-49 לטובתכם במכירות. נו איפה הקאצ`?
"אנחנו באנו עם הרעיון,כאשר מבחינתם זה היה תחום חדש שלא כיוונו אליו וכדאי להבין ,שאנו `תופרים` להם את כל הסיפור שקשור לקנאביס,אנו בעצם נדאג לכל הדברים וכל מה שהם צריכים זה רק להכניס פנימה את החומר שלהם ולמכור בקווים שכבר קיימים.
בעיקרון יכולתי לקנות מהם את המינרלים של ים המלח ולעשות את זה לבד, אבל לדעתי יש פה שותפות מעולה עם חברה שאנו אוהבים".
עוד כמה זמן המכירות צפויות להתחיל?
"הייצור שלנו באוגנדה יהיה בעוד כ8 שבועות ואז צפויות להתחיל המכירות.
היתרון של הCBD הנו שזה דבר שחוצה את כל העולם וחוקי ברוב מדינות ארופה ובארה"ב ואפשר ישירות למכור את המוצר בעגלות".
הודעתם כבר לפני כמעט שנה על חתימת הסכם לאספקת קנאביס לחברה קנדית.מה קורה עם זה?
"חתמנו עסקאות עם שתי חברות קנדיות לספק להם תפרחות ושמן ל-5 שנים.הם כרגע ממתינים ליבול שלנו".
מה יש להן לעבוד אתכם ולא עם חברת גידול שכבר קיימת? ולמה בכלל בישראל?
"בעולם הנדל"ן אתה קונה קרקע ומתחיל לשווק לפני שיש קניון.קסטרו וגולף חותמים איתך עוד שיש רק אדמות...בסופו של יום עסקאות עושים עם בני אדם.
באתי עם רזומה של חקלאי של שנים רבות מגוש קטיף ועם היסטוריה בתחום הנדל"ן והקנדים אהבו את זה.
הם מעוניינים בסחורה מישראל משום שעלות גידול אצלם הנה 2.5 דולר ואצלנו הם יכולים לקבל ב-3 דולר מוצר סופי וכן שבישראל יש שם טוב למו"פ, לא סתם יש חברות קנדיות שמחזיקות שטחים בישראל".
"יש לנו שרשרת מכירות מושלמת בגרמניה"
אני חייב לשאול אותך על כל החוות האלה שלכם בישראל ואוגנדה, בוא נשים דברים על השולחן,אין פה מספיק ייצוא לחולים בארץ ואתם בונים פה כאילו כל העולם רודף אחרי הקנביס שלנו.
"אם לא היו עיכובים באישור הייצוא-היתה לנו חווה רק בישראל,אבל כזה התעכב הלכנו לשם.
להרבה חברות חשוב שיש כמה חוות בפריסה בינלאומית, כך שיש אפשרויות צולבות אם נוצרה בעיה, כך שבעיה כמו שקרתה עם תיקון עולם-לא היתה קורית".
אתם מתכננים למכור בגרמניה. מה הגרמנים צריכים אותנו? החברות הקנדיות כבר עמוק שם והם גדולות וטובות פי מאה.
החברות האחרות בעולם,שירצו למכור בגרמניה, יצטרכו לעבוד עם החברה שבשליטתנו או חברות דומות ולמכור דרכן.
אין בגרמניה חברה שיכולה לעקב אותנו עם אישורים וכ"ו,אני מאוגנדה או ישראל אגיע לגרמניה ויש לנו שרשרת מושלמת".
מה עם שאר המדינות?
"פתחנו גם חברה בפולין ואנו עובדים שם על קבלת רישיונות שהיום קיימים שם רק לחברת אורורה"
מה עם מחקר ופיתוח. איפה אתם עומדים בעניין הזה?
"לקחנו כדיירקטורית את ד"ר הדר רון, מייסדת שותפה ומנכ"לית IHCV , קרן הון סיכון ישראלית מובילה בתחום מדעי החיים ואנו עובדים ביחד איתה על כך, ש יראו שיש לנו תחילת פעילות משמעותית בשיתוף עם חברות תרופות".
הבאתם קלף חזק. חברת הביטוח "הכשרה", רכשו 5% מטוגדר לפי שווי 200 מיליון ש"ח. מה הם ראו?
"ישבו מולי עשרה אנשים כלכלנים,ביניהם גם שלמה מעוז ולאט לאט הבינו מה הולכת להיות `טוגדר` .הם הבינו שיש לנו את כל המערך ואני מאמין שהם גם יוציאו לתקשורת בהמשך מה הם כל כך אהבו בטוגדר".
אז בוא נדבר על המשך המערך- מפעל.
אתם כאמור בונים מפעל גם באוגנדה וגם בישראל.בשביל מה לכם כל ההוצאה הכספית הזו? מה רע בלעבוד עם מפעל קיים?
"אנחנו לא מעוניינים להיות תלויים באף אחד. אני מת על פנאקסיה, הם חברים שלי ובשלב הראשון נעבוד דרכם,אבל אני לא מוכן שמישהו יגיד לנו `תעמדו בתור` כי יהיו לקוחות לפנינו. המפעל שלנו באשקלון מול החווה וצפוי לעמוד על תילו עד סוף השנה בעזרת ה`".
אתם בונים ושותלים ואני לא רואה פה איזה חוזים בשוק הישראלי.נראה שהמתחרים עוקפים אתכם בסיבוב.
"אנו כרגע בתהליך של בדיקת אפשרות לעבוד עם חברות הפצה של הקנביס, המאני טיים שלנו יתחיל בעוד ארבעה חודשים ואז תשפוט אותנו,כפי שאמרתי לך ואני עומד מאחורי זה-אנו בונים חברה בינלאומית ולא באנו לעשות סיבוב".
חברת הפצה? לא הבנתי.
"מדובר בחברות הפצה שמפיצות לבתי מרקחת ולבית האנשים.אנו לא מכוונים לסגור עסקאות עם רשת אחת ספציפית. אתה לא הולך לקנות קוקה קולה רק ברמי לוי אלא בכל מקום".
משקיעים רבים עמם דיברתי חוששים מגיוס קרוב ודילול בשער המנייה.
"אין ממה לחשוש.יש לנו הצעות השקעה בסכומים משמעותיים וחוץ מזה, עוד מתחילת הדרך,אני כבעל השליטה תמכתי בחברה וכך גם אמשיך".
ובכל זאת, אין לכם הרבה כסף בקופה כמו כמה חברות אחרות ונראה שאתם מכוונים לירות לכל הכיוונים.
"קח לדוגמא חברה אחרת שיש לה עם 20 מיליון שח בקופה אבל אין לה אפילו היתר לחממות, אז מה עשינו פה?דיווחנו על גיוס מוסדי של 10 מיליון שח ואין לנו שום בעיה לגייס עוד 40 מיליון בגיוס פרטי מחר בבוקר,אבל הצהרתי,שאני ניסים ברכה, מתחייב להעמיד לחברה כל כסף שתצטרך".
ניסים, בימים האחרונים אנחנו רואים את המניות בסקטור נוזלות למטה.אולי נגמר הסוס יש מצב?
"אני חושב שלחברות הישראליות יש הרבה לאן להתקדם ומניות דומות בשוק הקנביס בקנדה נסחרות לפי שוויים של מיליארדי דולרים.
התחום רק התחיל להתחמם,הקנביס יגיע להרבה מאד מוצרים-קוסמטיקה, שמן,מוצרי מאכל,אנטי אייג`ינג, מתחילים עכשיו להשקיע במחקרים בתרופות,אין יום שאני לא נפגש עם מישהו שמספר לי איך הקנביס שינה את מצבו הבריאותי.
כולם מפחדים לקרא לזה `תרופת פלא` אבל מדובר פה בצמח אחד שעוזר לכל כך הרבה בעיות ולא תרופה שעוזרת רק לבעיה אחת. לאט לאט מבינים בעולם באיזה דבר ענק מדובר".
אולי אתה משוחד? המוסדיים לא מאמינים בסקטור וטוענים שהוא מנופח.
"הם טועים. המניות זולות, כי הפוטנציאל ענק. תוך שנה-שנתיים תראה פה רווחים משמעותיים מאד לחברות הטובות בתחום,מדובר במוצר מאד מבוקש ולדעתי המספרים שיציגו יהיו מפלצתיים".
אלכס רבינוביץ מכוון לנסד"ק.וניסים ברכה?
"קיבלנו הצעות ללכת להנפקה בנסד"ק,אבל אנו רוצים קודם לחזק את החברה,אנו באמצע הדרך ובודקים את עצמנו כל הזמן, אני כמובן לא שולל את האפשרות וזה על השולחן".
ניסים, תודה על הראיון, וסיום, הייתי רוצה כמה מילים ממך למשקיעים ,שחלקם לא היה בגל העולה של המנייה.
"ברבעונים הקרובים, אני מקווה שהמשקיעים יראו שלחברה יש הכנסות ממקורות בינלאומיים שיש למעט מאד חברות.
וחשוב לי שהם ידעו, שאני דואג לכסף שלהם,לא סתם הארכנו את האופציות ואין לי ספק שהעבודה שלנו תיראה לכולם בחודשים הקרובים".
"בתחקיר חובק עולם שביצע מגזין קנאביס התקבלו תגובות ממגוון גורמים רשמיים באוגנדה, ואלו פורסמו.
נעשתה פנייה גם לחברת טוגדר כמובן - אך היא לא הציגה מסמכים סותרים, גם לא כעת.
אנו ב"קנאביס" שמחים בהצלחה של כל חברה ישראלית, ובמידה ואכן טוגדר תמציא מסמכים חדשים נשמח לדווח על כך.
הטענה לגבי "אינטרס" של מגזין קנאביס היא שגויה, ואף הוצאת דיבה.
האיומים בהגשת תביעה נשמעים חזור ושמוע. נחשוף הכל בבית משפט אם נצטרך.
אם אכן בידי החברה היתר שניתן על ידי שרת הבריאות של אוגנדה (כנדרש ע"פ חוק), הכי פשוט שיציגו אותו לציבור המשקיעים ולבורסה.
כפי שפרסמנו בהחלט ייתכן שהחברה תקבל היתר לבסוף, אך נכון להיום, ע"פ החוק היבש, לא קיים בידיה היתר שכזה לידיעתנו, והחברה כאמור לא הציגה אותו.
כל הדברים שפורסמו במגזין קנאביס מגובים וממוסמכים בהתאם לרף האמינות הגבוה של מגזין קנאביס, שנבחר כאחד מ-5 אתרי חדשות הקנאביס האמינים בעולם".